《元旦万寿宫朝贺诗》
明代·饶墱

令序当元日，嵩呼万寿宫。星云呈瑞色，佩带引春风。

秀挺梅枝绿，光摇烛影红。遥瞻新气象，如在五陵中。

作者简介：饶墱，字于岸，一字用恒。大埔人。相孙，与龄子。明神宗万历三十一年（一六〇三）举人，官山东宁海州知州，进阶奉直大夫。有《庄言》、《谩言》、《白笑集》诸集。清乾隆修《潮州府志》卷二八、民国《大埔县志》卷一九有传。